**COVID-19**

**Simptomi**, ki so pojavijo 2-14 dni po izpostavitvi virusu SARS-CoV-2:

**- vročina**

**- kašelj**

**- občutek težke sape.**

Ni nujno, da so prisotni vsi simptomi. Simptomi so lahko prisotni v blažji ali hujši obliki. Okuženi so lahko tudi popolnoma brez simptomov, asimptomatski.

Starejši in kronični bolniki so zaradi pridruženih bolezni nagnjeni k hujšim potekom okužbe.

V primeru, da obstaja sum na COVID-19, najprej pokličete v Zdravstveni dom Šmarje pri Jelšah na številko **03/818 37 00** in se pogovorite z zdravstvenim osebjem. Zdravnik odloči, če je testiranje smiselno.

**Testiranje** v večini primerov ni več smiselno, ker je ukrepanje pri asimptomatskih in pri tistih z lažjim potekom bolezni, ne glede na rezultat testiranja, enako. Če smo na testiranju negativni, imamo lahko lažen občutek varnosti, že naslednji dan pa smo lahko izpostavljeni kontaktu s potencialno pozitivnim. Torej, vsi se moramo vesti kot potencialno pozitivni, če želimo upočasniti širjenje okužbe.

**Trenutno je testiranje smiselno le pri tistih, ki potrebujejo bolnišnično oskrbo, za katero se odloči zdravnik!**

**Navodila pri potencialno okuženih z novim koronavirusom v domači oskrbi**

Zdravljenje je simptomatsko. Ker nimamo učinkovitega zdravila, lajšamo simptome podobno kot pri drugih virusnih obolenjih. Zvišano telesno temperaturo si lahko znižujete z antipiretiki (zdravili, ki znižujejo povišano telesno temperaturo). Zaužijte dovolj tekočine in počivajte. Upoštevajte navodila vašega osebnega zdravnika.

Z namenom širjenja upoštevajte naslednja navodila:

- Izolacija. Izogibajte se stikom z drugimi ljudmi.

- Dokler ne okrevate, ostanite doma.

- Večina časa preživite v drugi sobi kot ostali družinski člani, če je to mogoče.

- Omejite stike z družinskimi člani.

- Redno prezračujte prostore, v katerih ste. Prezračite prostor za 5-10 min, večkrat dnevno.

- Upoštevajte higieno kašlja.

- Skrbno si umivajte roke z milom in vodo, po potrebi jih tudi razkužujte.

- Uporabljajte svoj jedilni pribor, milo in brisače.

- Redno čistite površine s čistili.

- Svoje perilo operite s pralnim praškom na vsaj 60 stopinj.

V primeru poslabšanja stanja (poslabšanje kašlja z gnojnim izpljunkom, težko dihanje, pojav pospanosti in zmedenosti …) se po telefonu posvetujte z osebnim zdravnikom glede nadaljnih ukrepov.

Štab CZ Šmarje pri Jelšah (povzeto po NIJZ)